தமிழ் மரபில் அகத்திணை என்னும் இலக்கிய வகை தலைவனுக்கும் தலைவிக்கும் இடையே நிலவும் காதலுணர்வையும் காதலுறவையும் விளக்குவதாக அமைந்துள்ளது. திருக்குறளில் வரும் காமத்துப்பால், மற்றும் ஐங்குறுநூறு, குறுந்தொகை, நற்றிணை, அகநானூறு முதலியவை இவ்வகை சார்ந்த சீரிய படைப்புகள் ஆகும். இனிமைமிகு பாடலையும் தமிழ் அகத்திணை இலக்கியத்தையும் ஒப்பிட்டு ஆய்வுகள் நிகழ்ந்துள்ளன. இவற்றுள் குறிப்பிடத்தக்கது முனைவர் ஆபிரகாம் மரியசெல்வம் எழுதிய ஆய்வுநூல் ஆகும். (காண்க: இனிமைமிகு பாடலும் அகத்திணை இலக்கியமும்).

ஆடுகளை மேய்த்தல், பழத்தோட்டங்களை அமைத்தல், பழம் கொய்தல் போன்ற யூத நாட்டுத் தொழில்கள் இனிமைமிகு பாடலில் குறிப்பிடப்படுகின்றன.

"என் காதலரே, வாரும்;...<br>
வைகறையில் திராட்சைத் தோட்டத்திற்குப் போவோம்;<br>
திராட்சைக் கொடிகள் துளிர்த்தனவா,<br>
அதிலிருக்கும் மொட்டுகள் விரிந்தனவா,<br>
மாதுளை மரங்கள் மலர்ந்தனவா என்று பார்ப்போம்.<br>
அங்கே உம்மேல் என் காதலைப் பொழிவேன்." 

தமிழ் இலக்கிய அகப்பொருள் பாடல்களில் கருப்பொருள்கள் பல காட்சியளிப்பது போல, இனிமைமிகு பாடல் நூலிலும் யூதர் நாட்டைச் சார்ந்த மரம் செடி கொடிகள், விலங்குகள், பறவைகள் ஆகியவை பல உவமைகளிலும் தலைவன் தலைவியர் எதிர்ப்படும் இடத்துச் சூழ்நிலையில் புனைந்துரைகளிலும் குறிப்பிடப்படுகின்றன.

இளவேனிற் காலத்துக் காட்சிகள் கீழ்வருமாறு புனையப்படுகின்றன:

"என் காதலர் என்னிடம் கூறுகின்றார்:<br>
'விரைந்தெழு, என் அன்பே!<br>
என் அழகே! விரைந்து வா.<br>
இதோ, கார்காலம் கடந்துவிட்டது;<br>
மழையும் பெய்து ஓய்ந்துவிட்டது.<br>
நிலத்தில் மலர்கள் தோன்றுகின்றன;<br>
காட்டுப் புறா கூவும் குரலதுவோ<br>
நாட்டினில் நமக்குக் கேட்கின்றது.<br>
அத்திப் பழங்கள் கனிந்துவிட்டன;<br>
திராட்சை மலர்கள் மணம் தருகின்றன;<br>
விரைந்தெழு, என் அன்பே!<br>
என் அழகே! விரைந்து வா.'" 

மேலும் காண்க
இனிமைமிகு பாடலும் அகத்திணை இலக்கியமும்
நூலாசிரியரும் நூல் தோன்றிய காலமும்
இனிமைமிகு பாடல் நூல் பெயர்